CELEX: 62011CO0144
Language: hu
Date: 2011-09-08 00:00:00
Title: A Bíróság (ötödik tanács) 2011. szeptember 8-i végzése. # elleni büntetőeljárás Asad Abdallah. # Előzetes döntéshozatal iránti kérelem: Giudice di pace di Mestre - Olaszország. # Előzetes döntéshozatal iránti kérelem- Az alapeljárás ténybeli háttere ismertetésének hiánya - Nyilvánvaló elfogadhatatlanság. # C-144/11. sz. ügy

A Bíróság (ötödik tanács) 2011. szeptember 8‑i végzése – Abdallah elleni büntetőeljárás
      (C‑144/11. sz. ügy)
      „Előzetes döntéshozatal iránti kérelem – Az alapeljárás ténybeli háttere ismertetésének hiánya – Nyilvánvaló elfogadhatatlanság”
      Előzetes döntéshozatalra előterjesztett kérdések – Elfogadhatóság – A tényállás kellően részletes ismertetése nélkül feltett kérdések – Nyilvánvaló elfogadhatatlanság (EUMSZ 267. cikk; a Bíróság alapokmánya, 23. cikk; a Bíróság eljárási szabályzata, 92. cikk,
         1. §, és 103. cikk, 1. §) (vö. 12–13. cikk és a rendelkező rész)
      
      Tárgy
      
         
               Előzetes döntéshozatal iránti kérelem – Giudice di pace di Mestre – A harmadik országok illegálisan tartózkodó állampolgárainak
                  visszatérésével kapcsolatban a tagállamokban használt közös normákról és eljárásokról szóló, 2008. december 16‑i 2008/115/EK
                  európai parlamenti és tanácsi irányelv (HL L 348., 98. o.) közvetlen hatálya – Az említett irányelv 2. cikkének értelmezése
                  – A nemzeti területre illegálisan belépő, illetve ott illegálisan tartózkodó külföldivel szemben 5000 eurótól 10 000 euróig
                  terjedő pénzbüntetést, valamint a bíróság számára annak lehetőségét előíró nemzeti jogszabály, hogy az említett pénzbüntetést
                  – büntetőjogi felelősség megállapítása esetén – öt évig terjedő kitoloncolással váltsa fel.
               
            Rendelkező rész
      A Giudice di pace di Mestre (Olaszország) által 2011. március 16‑i határozatával benyújtott előzetes döntéshozatal iránti
         kérelem nyilvánvalóan elfogadhatatlan.